जिला बांदा ,ब्लाक तिन्दवारी, गांव छिरौंटा। या गांव 2014-15 मा राममनोहर लोहिया समग्र ग्राम विकास योजना के तहत चुना गा रहै। आज तक विकास का काम अधूरा नहीं पूरा भा आय।
गांव के लक्ष्मी अउर राजू बताइन कि सडक, नाली अउर बिजली के बहुतै परेषानी है। रामनरेष कहत है कि दलित बस्ती मा एक किलोमीटर रास्ता इनतान है कि बारह महीना दलदल भरा रहत है। इन्द्रपाल अउर राजेष का कहब है कि नाली न होय से रास्तन मा गन्दगी रहत है।
प्रधान राजकुमार बतावत है कि जहां से नाप भे है होंआ से सी.सी. रास्ता नहीं डाली गे आय। मैं तौ बहुतै कोषिष करे हौं पै ठेकेदार नहीं डलवाइस आय।
तिंन्दवारी प्रभारी खण्ड विकास अधिकारी आर.बी. सिंह कहिन सी.सी. रास्ता निर्माण करब पी.डब्लू.डी. का काम आय। बाकी काम अलग-अलग वभाग करावत हैं।
awa_Deva awa_Deva awa_Deva awa_Deva